Le Sserafim

**Le Sserafim** (, ոճավորվում է մեծատառերով), հարավկորեական գըրլ բենդ, կազմավորված Source Music և Hybe Corporation լեյբլների կողմից։ Խումբը բաղկացած է հինգ անդամներից՝ Միյավակի Սակուրա, Քիմ Չևոն, Հո Յունջին, Կազուհա և Հոն Ընչե։ Խումբը սկզբնապես դեբյուտ է կատարել Քիմ Գարամի հետ միասին (խառը խմբի նախկին անդամ Vromance), սակայն վերջինս լքել է խումբը 2022 թվականի հուլիսի 20-ին։ Խումբը դեբյուտ է կատարել 2022 թվականի մայիսի 2-ին՝ «Fearless» մինի ալբոմով։

## Անվանում
Le Sserafim-ը հանդիսանում է «I'm Fearless»-ի (Ես անվախ եմ) վերադասավորումը։

## Պատմություն
### 2011-2021: Նախադեբյուտային ակտիվություն

2011 թվականին Սակուրան իր դերասանական դեբյուտն է կատարել «Ano Hito Ano Hi» ֆիլմում։ Նույն թվականին նա միացել է ճապոնական HKT48 խմբին՝ որպես առաջին սերնդի թրեյնի։ 2012 թվականին նա դարձել է HKT48 Team H-ի հիմնական անդամ, իսկ 2014-ին տեղափոխվել է HKT48 Team KIV։ Խմբում 10 տարի լինելուց հետո նա պաշտոնապես ավարտել է 2021 թվականի հունիսի 27-ին։

2018 թվականին Սակուրան, Քիմ Չևոնն ու Հո Յունջինը մասնակցել են «Produce 48» ռեալիթի շոուին։ Յունջինն ներկայացնում էր Pledis Entertainment-ը, իսկ Չևոնը՝ Woollim Entertainment-ը։ Երկրորդ և տասներորդ հորիզոնականներում համապատասխան հայտնվելուց հետո, Սակուրան և Չևոնը ներառվում են նախագծի կազմավորած IZ*ONE ժամանակավոր գըրլ բենդում և առաջխաղացվում են խմբի հետ մինչ դրա լուծարումը 2021 թվականի ապրիլի 29-ին։ 11-րդ սերիայում Յունջինը զբաղեցնում է 26-րդ հորիզոնականը և դուրս է մնում նախագծից։

Մինչ խմբին միանալը Կազուհան բալետի պրոֆեսիոնալ պարուհի էր և լսումներն անցնելուց հետո նրան անձամբ նկատել է Big Hit Music-ի հիմնադիր Բան Շի Հյոկը Նիդերլանդներում՝ Ամստերդամի բալետի ազգային ակադեմիայում։ Կազուհան նաև նախկինում հաճախել է Մոսկվայի պարուսույցի պետական ակադեմիան և Թագավորական բալետի դպրոց Մեծ Բրիտանիայում։

### 2022։ Դեբյուտը «Fearless»-ով և Գարամի հեռանալը
2022 թվականի մայիսի 14-ին Source Music-ը հայտարարել է, որ նրանք ստեղծելու են նոր գըրլ բենդ և որ Սակուրան և Չևոնը դառնաալու են խմբի առաջին անդամները։ Մարտի 21-ին Hybe-ը հաստատել է, որ խմբի դեբյուտը կկայանա մայիսին։ Ապրիլի 4-ից 9-ը անդամներն ներկայացվել են «The First Moment of Le Sserafim» թիզերների շարքում (հերթականությամբ՝ Սակուրա, Քիմ Գարամ, Հոն Ընչե, Քիմ Չևոն, Կազուհա և Հա Յունջին)։ Ապրիլի 13-ին Source Music-ը հայտարարել է, որ մայիսի 2-ին Le Sserafim-ը թողարկելու է իր դեբյուտային մինի ալբոմը՝ «Fearless»-ը։ Յոթ օրում ալբոմի նախավաճառքն կազմել է 270,000 օրինակ, իսկ 16 օրում՝ 380,000 օրինակ։

Թողարկման օրում ալբոմն վաճառվել է 175,000 օրինակով։ 2022 թվականի մայիսի 10-ին՝ դեբյուտից ութ օր անց, խումբն արժանացավ երաժշտական շոուում իր առաջին հաղթանակին (The Show)։ Մայիսի 20-ին, այն բանից հետո, երբ Քիմ Գարամին մեղադրում են դպրոցում դասընկերներին բուլիինգի ենթարկելու մեջ, Hybe Corporation-ն ու Source Music-ն հանդես են գալիս համատեղ հայտարարությամբ, որում ասվում է, որ Քիմը ժամանակավոր դադար կվերցնի իր գործունեությունից՝ կապված չավարտված հետաքննության հետ և որ խումբը իր առաջխաղացումը ժամանակավոր կանցկացնի հինգ անդամով։ Հուլիսի 20-ին Hybe Corporation-ն և Source Music-ը հայտարարել են, որ Քիմ Գարամը լքել է խումբը և որ նրա պայմանագիրը խզված է։ Նրանք ներողություն խնդրեցին սկանդալի պատճառով առաջացած ցանկացած անհարմարության համար և հաստատեցին, որ Le Sserafim-ը կշարունակի իր գործունեությունը որպես հինգ հոգանոց խումբ։

Le Sserafim-ը թողարկել է իր երկրորդ մինի ալբոմը, ''Antifragile'', հոկտեմբերի 17-ին։ Այն իրենց առաջին թողարկումն էր Քիմ Գարամի հեռանալուց հետո։ Ալբոմը գրավել է 14-րդ հորիզոնականը Billboard 200-ում՝ դարձնելով Le Sserafim-ին այդ չարթում ամենաարագ դեբյուտ ունեցած կանացի քեյփոփ խումբ։ Նոյեմբերի 24-ին HYBE-ը թողարկեց *Crimson Heart* վեբթունը, որը խմբի կոնցեպտի հիման վրա էր նկարված։

### 2023-ներկա։ Ճապոնական դեբյուտ և ''Unforgiven''
Հունվարի 25-ին, 2023, խումբը ունեցավ իր ճապոնական դեբյուտը՝ թողարկելով "Fearless"-ի ճապոնական տարբերակը։ Մարտի 16-ին, 2023, Source Music-ը հայտարարեց, որ Le Sserafim-ը կթողարկի նոր ալբոմ մայիսի սկզբին։ Ապրիլի 3-ին, 2023, հայտնվեց, որ Le Sserafim-ը կթողարկի իր առաջին ստուդիական ալբոմը, *[[Unforgiven]]*, որն էլ թողարկվեց մայիսի 1-ին, 2023։

## Անդամներ
### Ներկա
* Սակուրա Միյավակի ()
* Քիմ Չևոն (), լիդեր
* Հո Յունջին ()
* Կազուհա ()
* Հոն Ընչե ()

### Նախկին
* Քիմ Գարամ ()

### Ժամանակագրություն

## Սկավառակագրություն
### Ստուդիական ալբոմներ

### Մինի ալբոմներ

### Սինգլներ

### Չարթերում ընդգրկված այլ երգեր

## Տեսագրություն
### Տեսահոլովակներ

## Ֆիլմագրություն
### Վեբ Շոուներ

## Մրցանակներ և նոմինացիաներ

## Ծանոթագրություններ

## Արտաքին հղումներ

Կատեգորիա:2022 հիմնադրված երաժշտական խմբեր
Կատեգորիա:Հարավկորեական երաժշտական խմբեր
Կատեգորիա:Հարավկորեական պարային երաժշտական խմբեր
Կատեգորիա:Քեյ փոփ երաժշտական խմբեր